  Виталий Пронин Пичи Пурга ёросысь культурая юртын концерт дыръя. Удмуртиысь калык кырӟась Надежда Уткина аслэсьтыз юбилей концертсэ ортчытэ. «Надеждалэн кырӟанъёсыз» ним улсын ужрад ортчоз филармониын 20-тӥ шуркынмонэ 17.00 часын.Кызьы вера кырӟась, та концертын чузъяськозы ӟуч, удмурт, француз, англи кырӟанъёс. Пӧлазы луоз Надежда Эдуардовналэн выль кырӟанъёсыз но. Кызьы со вераз огаз интервьюаз: кырӟанъёсыным потэ учкисёслэсь ортчем улонзэс, мылкыдъёссэс, малпанъёссэс бугыртэме. Аспӧртэм «машина времени» кылдытэме. Концертын шудоз Удмуртиысь тодмо «Золотая мелодия» ансамбль.Со сяна, Надежда Уткинаез ӟечкыланы вуозы мукет тодмо артистъёс, кырӟасьлэн эшъёсыз. Кылсярысь, Иже лыктэмын ни Америкаысь тодмо блюзмен, губной гармошкаен шудӥсь Патрик Хейзел. 2 эшъёс валля синтэмъёслы концертэ пыриськизы ни. Патрик Хейзел «Грифон» арт-центрын мастер-классэ сётӥз. Нош солэсь азьвыл, 13-тӥ шуркынмонэ Надежда Эдуардовна концерт возьматӥз вордскем палъёсаз - Пичи Пурга ёросысь культурая юртын. Патрик Хейзел сяна, отчы пыриськизы Татьяна Москвина но Брангуртысь песянайёс.УД Туспуктэм: vk.com/clubdkmp  